ciscoriordan/open-greek-corpus-annotations huggingface dataset:
demosthenes-oratory.de-falsa-legatione 336
μὴ λέγʼ ὡς καλὸν εἰρήνη , μηδʼ ὡς συμφέρον · οὐδεὶς γὰρ αἰτιᾶταί σε τοῦ ποιήσασθαι τὴν πόλιν εἰρήνην · ἀλλʼ ὡς οὐκ αἰσχρὰ καὶ ἐπονείδιστος , καὶ πόλλʼ ὕστερον ἐξηπατήμεθα , καὶ πάντʼ ἀπώλετο , ταῦτα λέγε . τούτων γὰρ ἁπάντων ἡμῖν αἴτιος σὺ δέδειξαι . καὶ τί δὴ μέχρι νυνὶ τὸν τὰ τοιαῦτα πεποιηκότʼ ἐπαινεῖς ; ἂν οὕτω φυλάττητʼ αὐτόν , οὐχ ἕξει τί λέγῃ , ἀλλὰ τὴν ἄλλως ἐνταῦθʼ ἐπαρεῖ τὴν φωνὴν καὶ πεφωνασκηκὼς ἔσται .
Lemmas: μή λέγω ὡς καλός εἰρήνη , μηδέ ὡς συμφέρω · οὐδείς γάρ αἰτιάομαι σύ ὁ ποιέω ὁ πόλις εἰρήνη · ἀλλά ὡς οὐ αἰσχρός καί ἐπονείδιστος , καί πολύς ὕστερον ἐξαπατάω , καί πᾶς ἀπόλλυμι , οὗτος λέγω . οὗτος γάρ ἅπας ἐγώ αἴτιος σύ δείκνυμι . καί τίς δή μέχρι νυνί ὁ ὁ τοιοῦτος ποιέω ἐπαινέω ; ἐάν οὕτως φυλάσσω αὐτός , οὐ ἔχω τίς λέγω , ἀλλά ὁ ἄλλος ἐνταῦθα ἐπαίρω ὁ φωνή καί φωνασκέω εἰμί .
demosthenes-oratory.de-falsa-legatione 337
καίτοι καὶ περὶ τῆς φωνῆς ἴσως εἰπεῖν ἀνάγκη · πάνυ γὰρ μέγα καὶ ἐπὶ ταύτῃ φρονεῖν αὐτὸν ἀκούω , ὡς καθυποκρινούμενον ὑμᾶς . ἐμοὶ δὲ δοκεῖτʼ ἀτοπώτατον ἁπάντων ἂν ποιῆσαι , εἰ , ὅτε μὲν τὰ Θυέστου καὶ τῶν ἐπὶ Τροίᾳ κάκʼ ἠγωνίζετο , ἐξεβάλλετʼ αὐτὸν καὶ ἐξεσυρίττετʼ ἐκ τῶν θεάτρων καὶ μόνον οὐ κατελεύεθʼ οὕτως ὥστε τελευτῶντα τοῦ τριταγωνιστεῖν ἀποστῆναι , ἐπειδὴ δʼ οὐκ ἐπὶ τῆς σκηνῆς , ἀλλʼ ἐν τοῖς κοινοῖς καὶ μεγίστοις τῆς πόλεως πράγμασι μυρίʼ εἴργασται κακά , τηνικαῦθʼ ὡς καλὸν φθεγγομένῳ προσέχοιτε .
Lemmas: καίτοι καί περί ὁ φωνή ἴσως λέγω ἀνάγκη · πάνυ γάρ μέγας καί ἐπί οὗτος φρονέω αὐτός ἀκούω , ὡς καθυποκρίνομαι σύ . ἐγώ δέ δοκέω ἄτοπος ἅπας ἄν ποιέω , εἰ , ὅτε μέν ὁ Θυέστης καί ὁ ἐπί Τροία κακός ἀγωνίζομαι , ἐκβάλλω αὐτός καί ἐκσυρίσσω ἐκ ὁ θέατρον καί μόνος οὐ καταλεύω οὕτως ὥστε τελευτάω ὁ τριταγωνιστέω ἀφίστημι , ἐπειδή δέ οὐ ἐπί ὁ σκηνή , ἀλλά ἐν ὁ κοινός καί μέγας ὁ πόλις πρᾶγμα μυρίος ἐργάζομαι κακός , τηνικαῦτα ὡς καλός φθέγγομαι προσέχω .
demosthenes-oratory.de-falsa-legatione 338
μηδαμῶς · μηδὲν ὑμεῖς ἀβέλτερον πάθητε , ἀλλὰ λογίζεσθʼ ὅτι δεῖ κήρυκα μὲν ἂν δοκιμάζητε , εὔφωνον σκοπεῖν , πρεσβευτὴν δὲ καὶ τῶν κοινῶν ἀξιοῦντά τι πράττειν δίκαιον καὶ φρόνημʼ ἔχονθʼ ὑπὲρ μὲν ὑμῶν μέγα , πρὸς δʼ ὑμᾶς ἴσον , ὥσπερ ἐγὼ Φίλιππον μὲν οὐκ ἐθαύμασα , τοὺς δʼ αἰχμαλώτους ἐθαύμασα , ἔσωσα , οὐδὲν ὑπεστειλάμην . οὗτος δʼ ἐκείνου μὲν προὐκαλινδεῖτο , τοὺς παιᾶνας ᾖδεν , ὑμῶν δʼ ὑπερορᾷ .
Lemmas: μηδαμῶς · μηδείς σύ ἀβέλτερος πάσχω , ἀλλά λογίζομαι ὅτι δέω κῆρυξ μέν ἐάν δοκιμάζω , εὔφωνος σκοπέω , πρεσβευτής δέ καί ὁ κοινός ἀξιόω τις πράσσω δίκαιος καί φρόνημα ἔχω ὑπέρ μέν σύ μέγας , πρός δέ σύ ἴσος , ὥσπερ ἐγώ Φίλιππος μέν οὐ θαυμάζω , ὁ δέ αἰχμάλωτος θαυμάζω , σῴζω , οὐδείς ὑποστέλλω . οὗτος δέ ἐκεῖνος μέν προκαλινδέομαι , ὁ παιάν ἀείδω , σύ δέ ὑπεροράω .
demosthenes-oratory.de-falsa-legatione 339
ἔτι τοίνυν ὅταν μὲν ἴδητε δεινότητʼ ἢ εὐφωνίαν ἤ τι τῶν ἄλλων τῶν τοιούτων ἀγαθῶν ἐπὶ χρηστοῦ καὶ φιλοτίμου γεγενημένον ἀνθρώπου , συγχαίρειν καὶ συνασκεῖν πάντας δεῖ · κοινὸν γὰρ ὑμῖν πᾶσι τοῖς ἄλλοις τοῦτʼ ἀγαθὸν γίγνεται · ὅταν δʼ ἐπὶ δωροδόκου καὶ πονηροῦ καὶ παντὸς ἥττονος λήμματος , ἀποκλείειν καὶ πικρῶς καὶ ἐναντίως ἀκούειν , ὡς πονηρία δυνάμεως δόξαν εὑρομένη παρʼ ὑμῶν ἐπὶ τὴν πόλιν ἐστίν .
Lemmas: ἔτι τοίνυν ὅταν μέν ὁράω δεινότης ἤ εὐφωνία ἤ τις ὁ ἄλλος ὁ τοιοῦτος ἀγαθός ἐπί χρηστός καί φιλότιμος γίγνομαι ἄνθρωπος , συγχαίρω καί συνασκέω πᾶς δέω · κοινός γάρ σύ πᾶς ὁ ἄλλος οὗτος ἀγαθός γίγνομαι · ὅταν δέ ἐπί δωροδόκος καί πονηρός καί πᾶς ἥσσων λῆμμα , ἀποκλείω καί πικρός καί ἐναντίος ἀκούω , ὡς πονηρία δύναμις δόξα εὑρίσκω παρά σύ ἐπί ὁ πόλις εἰμί .
demosthenes-oratory.de-falsa-legatione 340
ὁρᾶτε δʼ , ἀφʼ ὧν οὗτος εὐδοκιμεῖ πηλίκα τῇ πόλει περιέστηκε πράγματα . αἱ μὲν τοίνυν ἄλλαι δυνάμεις ἐπιεικῶς εἰσιν αὐτάρκεις , ἡ δὲ τοῦ λέγειν , ἂν τὰ παρʼ ὑμῶν τῶν ἀκουόντων ἀντιστῇ , διακόπτεται . οὕτως οὖν ἀκούετε τούτου ὡς πονηροῦ καὶ δωροδόκου καὶ οὐδʼ ὁτιοῦν ἐροῦντος ἀληθές .
Lemmas: ὁράω δέ , ἀπό ὅς οὗτος εὐδοκιμέω πηλίκος ὁ πόλις περιίστημι πρᾶγμα . ὁ μέν τοίνυν ἄλλος δύναμις ἐπιεικής εἰμί αὐτάρκης , ὁ δέ ὁ λέγω , ἐάν ὁ παρά σύ ὁ ἀκούω ἀνθίστημι , διακόπτω . οὕτως οὖν ἀκούω οὗτος ὡς πονηρός καί δωροδόκος καί οὐδέ ὁστισοῦν λέγω ἀληθής .
demosthenes-oratory.de-falsa-legatione 341
ὅτι δʼ οὐ μόνον κατὰ τἄλλα , ἀλλὰ καὶ τὰ πρὸς αὐτὸν τὸν Φίλιππον πράγματα πανταχῶς συμφέρει τοῦτον ἑαλωκέναι , θεάσασθε . εἴτε γὰρ ἥξει ποτʼ εἰς ἀνάγκην τῶν δικαίων τι ποιεῖν τῇ πόλει , τὸν τρόπον μεταθήσεται · νῦν μὲν γὰρ ᾕρηται τοὺς πολλοὺς ἐξαπατῶν ὀλίγους θεραπεύειν , ἂν δὲ τούτους ἀπολωλότας πύθηται , ὑμῖν τοῖς πολλοῖς καὶ πάντων κυρίοις τὰ λοιπὰ ποιεῖν βουλήσεται .
Lemmas: ὅτι δέ οὐ μόνος κατά ἄλλος , ἀλλά καί ὁ πρός αὐτός ὁ Φίλιππος πρᾶγμα πανταχῶς συμφέρω οὗτος ἁλίσκομαι , θεάομαι . εἴτε γάρ ἥκω ποτέ εἰς ἀνάγκη ὁ δίκαιος τις ποιέω ὁ πόλις , ὁ τρόπος μετατίθημι · νῦν μέν γάρ αἱρέω ὁ πολύς ἐξαπατάω ὀλίγος θεραπεύω , ἐάν δέ οὗτος ἀπόλλυμι πυνθάνομαι , σύ ὁ πολύς καί πᾶς κύριος ὁ λοιπός ποιέω βούλομαι .
demosthenes-oratory.de-falsa-legatione 342
εἴτʼ ἐπὶ τῆς αὐτῆς ἧσπερ νῦν ἐξουσίας καὶ ἀσελγείας μενεῖ , τοὺς ὁτιοῦν ἂν ἐκείνῳ ποιήσαντας ἀνῃρηκότες ἐκ τῆς πόλεως ἔσεσθε , ἂν τούτους ἀνέλητε · οἳ γὰρ οἰόμενοι δίκην ὑφέξειν τοιαῦτʼ ἔπραξαν , τούτους , ἂν τὰ παρʼ ὑμῶν αὐτοῖς ἐφεθῇ , τί οἴεσθε ποιήσειν ; ποῖον Εὐθυκράτη , ποῖον Λασθένη , τίνʼ οὐχ ὑπερβαλεῖσθαι προδότην ;
Lemmas: εἴτε ἐπί ὁ αὐτός ὅς νῦν ἐξουσία καί ἀσέλγεια μένω , ὁ ὁστισοῦν ἄν ἐκεῖνος ποιέω ἀναλέγω ἐκ ὁ πόλις εἰμί , ἐάν οὗτος ἀναιρέω · ὅς γάρ οἴομαι δίκη ὑπέχω τοιοῦτος πράσσω , οὗτος , ἐάν ὁ παρά σύ αὐτός ἐφίημι , τίς οἴομαι ποιέω ; ποῖος Εὐθυκράτης , ποῖος Λασθένης , τίς οὐ ὑπερβάλλω προδότης ;
demosthenes-oratory.de-falsa-legatione 343
τίνα δʼ οὐ πάντων τῶν ἄλλων χείρω πολίτην ὑπάρξειν , ὁρῶντα τοῖς μὲν ἅπαντα πεπρακόσι χρήματα , δόξαν , ἀφορμὴν τὴν Φιλίππου ξενίαν περιοῦσαν , τοῖς δὲ δικαίους τε παρέχουσιν ἑαυτοὺς καὶ προσανηλωκόσι χρήματα πράγματα , ἀπεχθείας , φθόνον περιόντα παρʼ ἐνίων ; μηδαμῶς · οὔτε γὰρ πρὸς δόξαν οὔτε πρὸς εὐσέβειαν οὔτε πρὸς ἀσφάλειαν οὔτε πρὸς ἄλλʼ οὐδὲν ὑμῖν συμφέρει τοῦτον ἀφεῖναι , ἀλλὰ τιμωρησαμένους παράδειγμα ποιῆσαι πᾶσι , καὶ τοῖς πολίταις καὶ τοῖς ἄλλοις Ἕλλησιν .
Lemmas: τίς δέ οὐ πᾶς ὁ ἄλλος κακός πολίτης ὑπάρχω , ὁράω ὁ μέν ἅπας πιπράσκω χρῆμα , δόξα , ἀφορμή ὁ Φίλιππος ξενία περίειμι , ὁ δέ δίκαιος τε παρέχω ἑαυτοῦ καί προσαναλίσκω χρῆμα πρᾶγμα , ἀπέχθεια , φθόνος περίειμι παρά ἔνιοι ; μηδαμῶς · οὔτε γάρ πρός δόξα οὔτε πρός εὐσέβεια οὔτε πρός ἀσφάλεια οὔτε πρός ἄλλος οὐδείς σύ συμφέρω οὗτος ἀφίημι , ἀλλά τιμωρέω παράδειγμα ποιέω πᾶς , καί ὁ πολίτης καί ὁ ἄλλος Ἕλλην .